PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ১৮ জুলাই, ২০২০
কেন্দ্রীয় স্বাস্থ্য ও পরিবার কল্যাণ মন্ত্রকের কোভিড-১৯ সংক্রান্ত সর্বশেষ তথ্য; দেশে প্রকৃত কোভিড আক্রান্তের সংখ্যা কেবল ৩ লক্ষ ৫৮ হাজার ৬৯২; সুস্থতার সংখ্যা বেড়ে ৬ লক্ষ ৫৩ হাজার ৭৫০
যথোচিত সময়োপযোগী ব্যবস্থাগ্রহনের কৌশল অবলম্বনের ফলে দেশে কোভিড-১৯ মহামারী নিয়ন্ত্রনে রাখা গেছে। কেন্দ্রের বিভিন্ন উদ্যোগ রাজ্যগুলি বাস্তবায়িত করার ফলে পরিস্থিতি এখন আয়ত্তের মধ্যে রয়েছে। দেশে বর্তমানে কোভিড-১৯-এ চিকিৎসাধীন সংক্রমিতের সংখ্যা ৩,৫৮,৬৯২ জন। ৬,৫৩,৭৫০ জন সংক্রমিত সুস্থ হয়ে উঠেছেন। আরোগ্য লাভ করা আর চিকিৎসাধীন সংক্রমিতদের মধ্যে পার্থক্যর পরিমাণ এখন ২,৯৫,০৫৮। যাঁদের সংক্রমণ বেশী তাঁদের হাসপাতালে চিকিৎসা চলছে। আর যাঁদের সংক্রমণ কম তাঁরা হোম আইসোলেশনে রয়েছেন। সার্বিক ভাবে কোভিড মহামারীর ব্যবস্থাপনায় রাজ্যসরকার ও কেন্দ্রশাসিত অঞ্চল প্রশাসনগুলির সঙ্গে কেন্দ্র সমন্বয় বজায় রেখে চলেছে। যেখানে সংক্রমণের হার বেশী সেখানে কেন্দ্রীয় দল সংশ্লিষ্ট স্থানীয় প্রশাসনকে সাহায্য করছে। স্বাস্থ্য ও পরিবার কল্যাণ মন্ত্রকের জন স্বাস্থ্য বিভাগের যুগ্ম সচিব শ্রী লব আগরওয়াল, এনসিডিসি-র নির্দেশক ডঃ এস কে সিং ও নতুনদিল্লির এইমসের মেডিসিন বিভাগের অ্যাসোসিয়েট প্রফেসর ডঃ নীরজ নিশ্চলকে নিয়ে একটি কেন্দ্রীয় প্রতিনিধি দল আগামীকাল বিহার পৌঁছাবে।
বাড়ি বাড়ি সমীক্ষা, সংক্রমিতের সংস্পর্শে যাঁরা এসেছেন তাঁদের শনাক্তকরণ, কন্টেনমেন্ট এবং বাফার এলাকায় নজরদারি ও নমুনা পরীক্ষার পরিমাণ বাড়ানোর ফলে যথাযথ সময়ে রোগ শনাক্তকরণ সম্ভব হচ্ছে। স্বাস্থ্য পরিকাঠামো বাড়ানোর ফলে সুস্থ হয়ে ওঠার সংখ্যা বৃদ্ধি পাচ্ছে। গত ২৪ ঘন্টায় ১৭,৯৯৪ জন সুস্থ হয়ে বাড়ি ফিরেছেন। মোট সংক্রমিতের ৬৩ শতাংশ আরোগ্য লাভ করেছেন। ভারতীয় চিকিৎসা গবেষণা পরিষদ -এর নির্দেশিকা মেনে সব নিবন্ধীকৃত চিকিৎসকরাই এখন নমুনা পরীক্ষার সুপারিশ করতে পারছেন। কোভিড-১৯ এর পরীক্ষার জন্য আরটি-পিসিআর সবথেকে নির্ভরযোগ্য পরীক্ষা। এর সঙ্গে র্র্যা্পিড আন্টিজেন পয়েন্ট অফ কেয়ার , ট্রুন্যাট বা সিবিন্যাটের মাধ্যমে নমুনা পরীক্ষা করায়, পরীক্ষার পরিমাণও বেড়ে গেছে। গত ২৪ ঘন্টায় ৩,৬১,০২৪টি নমুনা পরীক্ষা করা হয়েছে। এরফলে এ পর্যন্ত ১,৩৪,৩৩,৭৪২টি নমুনা পরীক্ষা করা হয়েছে। ভারতে প্রতি ১০ লক্ষ জনের মধ্যে ৯৭৩৪.৬ জনের নমুনা পরীক্ষা করা হয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1639598 – এই লিঙ্কে ক্লিক করুন।
রাষ্ট্রসঙ্ঘের অর্থনৈতিক ও সামাজিক পরিষদের সভায় উচ্চস্তরীয় অধিবেশনে প্রধানমন্ত্রীর মূল ভাষণ
প্রধানমন্ত্রী শ্রী নরেন্দ্র মোদী আজ নিউইয়র্কে রাষ্ট্রসঙ্ঘের অর্থনৈতিক ও সামাজিক পরিষদএর সভায় এ বছরের উচ্চস্তরীয় অধিবেশনে মূল ভাষণ দিয়েছেন।
২০২১-২২ পর্যন্ত নিরাপত্তা পরিষদের অস্থায়ী সদস্য হিসাবে গত ১৭ই জুন ভারতের প্রতি বিপুল সমর্থনের প্রেক্ষিতে রাষ্ট্রসঙ্ঘের বৃহত্তর সদস্য দেশগুলির উদ্দেশে এই প্রথমবার ভাষণ দিলেন প্রধানমন্ত্রী। এবছর ইকোসকের উচ্চস্তরীয় সভার মূল ভাবনা হ’ল – "কোভিড-১৯ এর পর বহুপাক্ষিকতা : ৭৫তম বার্ষিকীতে আমাদের কেমন রাষ্ট্রসঙ্ঘের প্রয়োজন"।
রাষ্ট্রসঙ্ঘের প্রতিষ্ঠার ৭৫তম বার্ষিকীতে উচ্চস্তরীয় ইকোসক অধিবেশনের মূল ভাবনার সঙ্গে রাষ্ট্রসঙ্ঘের নিরাপত্তা পরিষদে ভারতের অগ্রাধিকারের বিষয়গুলি প্রতিফলিত হয়। প্রধানমন্ত্রী কোভিড-১৯ পরবর্তী বিশ্বে 'বহুপাক্ষিক সংস্কার'এর পক্ষে পুনরায় ভারতের আহ্বানের কথা তুলে ধরেন যা,সমসাময়িক বিশ্বের বাস্তবতাকে প্রতিফলিত করে।
বিস্তারিত বিবরণের জন্য https://pib.gov.in/PressReleasePage.aspx?PRID=1639467 – এই লিঙ্কে ক্লিক করুন।
রাষ্ট্রসঙ্ঘের ৭৫তম বর্ষ পূর্তিতে ইসিওএসওসি-র স্মৃতি রক্ষায় প্রধানমন্ত্রীর ভাষণ
বিস্তারিত বিবরণের জন্য https://pib.gov.in/PressReleasePage.aspx?PRID=1639468 – এই লিঙ্কে ক্লিক করুন।
কোভিড-১৯ মহামারীর সময় করদাতাদের সুবিধার্থে সিবিডিটি এখনও পর্যন্ত ৭১ হাজার ২২৯ কোটি টাকা রিফান্ড বাবদ মিটিয়েছে
কেন্দ্রীয় প্রত্যক্ষ কর পর্ষদ  গত ১১ই জুলাই পর্যন্ত ২১ লক্ষ ২৪ হাজারেরও আবেদনের ক্ষেত্রে রিফান্ড বাবদ করদাতাদের ৭১ হাজার ২২৯ কোটি টাকা মিটিয়ে দিয়েছে। কোভিড-১৯ মহামারীর সময় করদাতাদের নগদের যোগান সুনিশ্চিত করতেই এই ব্যবস্থা। উল্লেখ করা যেতে পারে, সরকার গত ৮ই এপ্রিল বকেয়া আয়কর রিফান্ড দ্রুত মিটিয়ে দেওয়ার সিদ্ধান্ত নেয়। আয়কর বিভাগ কোভিড-১৯ এর সময় করদাতাদের ১৯ লক্ষ ৭৯ হাজার আবেদনের ক্ষেত্রে রিফান্ড বাবদ ২৪ হাজার ৬০৩ কোটি টাকা এবং কর্পোরেট কর ক্ষেত্রে ১ লক্ষ ৮৫ হাজার আবেদনে রিফান্ড বাবদ ৪৬ হাজার ৬২৬ কোটি টাকা মিটিয়ে দিয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1639373 – এই লিঙ্কে ক্লিক করুন।
কোভিড মহামারীর সময় মধুমেহ রোগীদের শর্করা জাতীয় খাবারে নিয়ন্ত্রণ জরুরি : ডঃ জিতেন্দ্র সিং
কেন্দ্রীয় মন্ত্রী ডঃ জিতেন্দ্র সিং বলেছেন, কোভিড মহামারীর সময় মধুমেহ রোগীদের শর্করা জাতীয় খাবার নিয়ন্ত্রণ করা জরুরি। ডঃ সিং গতকাল এক অনুষ্ঠানে বলেন, কোভিড সত্ত্বেও ভারতে মহামারীর সময় বিভিন্ন কর্মকান্ড ও শিক্ষা প্রতিষ্ঠানগুলির পঠন-পাঠন অব্যাহত রয়েছে। কোভিড আমাদের প্রতিকূলতার বিরুদ্ধে নতুন অনুশাসন খুঁজে বের করতে উদ্বুদ্ধ করেছে।
বিস্তারিত বিবরণের জন্য https://pib.gov.in/PressReleasePage.aspx?PRID=1639482 – এই লিঙ্কে ক্লিক করুন।
কৌশলগত শক্তি ক্ষেত্রে ভারত-মার্কিন অংশীদারিত্ব সংক্রান্ত যৌথ বিবৃতি
সুপার ক্রিটিকাল CO2 পাওয়ার সাইকেল এবং আধুনিক কয়লা প্রযুক্তি সহ কার্বন নিয়ন্ত্রণ, কার্বনের সদ্ব্যবহার এবং কার্বন সঞ্চয়ের পদ্ধতির ওপর ভিত্তি করে বিকল্প শক্তি উৎপাদনের বিভিন্ন দিক নিয়ে গবেষণার লক্ষ্যে ভারত ও মার্কিন যুক্তরাষ্ট্র সহযোগিতা গড়ে তোলার কথা ঘোষণা করেছে। শক্তি ক্ষেত্রে কৌশলগত সহযোগিতার লক্ষ্যে গতকাল ইন্দো-মার্কিন মন্ত্রী পর্যায়ের ভার্চ্যুয়াল বৈঠকে বিকল্প শক্তি উৎপাদনের ক্ষেত্রে গবেষণামূলক অংশীদারিত্বের বিষয়ে পারস্পরিক সহযোগিতার কথা ঘোষণা করা হয়। এই বৈঠকে মার্কিন যুক্তরাষ্ট্রের শক্তি বিষয়ক সচিব ড্যান ব্রুইলেট এবং কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান যৌথভাবে পৌরহিত্য করেন।
বিস্তারিত বিবরণের জন্য https://pib.gov.in/PressReleasePage.aspx?PRID=1639421 – এই লিঙ্কে ক্লিক করুন।
পিআইবি’র আঞ্চলিক কার্যালয় থেকে প্রাপ্ত তথ্য
• পাঞ্জাব : রাজ্যে করোনায় আক্রান্তের সংখ্যা এবং মৃত্যু হার ক্রমাগত বৃদ্ধি পাওয়ায় উদ্বেগ প্রকাশ করে মুখ্যমন্ত্রী পুলিশের মহানির্দেশককে জরুরি নয়, এমন কর্তব্য থেকে পুলিশ কর্মীদের সরিয়ে নিয়ে এসে বিশেষ কোভিড রিজার্ভ টিম গঠনের নির্দেশ দিয়েছেন। রাজ্যের পুলিশ মহানির্দেশককে তিনি বলেছেন, নিরাপত্তা বিধি লঙ্ঘনকারীদের বিরুদ্ধে আরও কড়া ব্যবস্থা গ্রহণ করতে।
• হরিয়ানা : রাজ্যের মুখ্যমন্ত্রী কোভিড-১৯ সংক্রমণ প্রতিহত করার জন্য সাধারণ মানুষকে ফেস মাস্ক ব্যবহারে উৎসাহিত করতে বিশেষ অভিযান চালানোর জন্য আধিকারিকদের নির্দেশ দিয়েছেন।
• হিমাচল প্রদেশ : রাজ্যপাল শ্রী বঙ্গারু দত্তাত্রেয় এ বছর স্বাধীনতা দিবস উপলক্ষে রাজভবনে ‘অ্যাট হোম’ অনুষ্ঠান আয়োজন বাতিল করেছেন। তিনি বলেছেন, করোনা মহামারীর প্রেক্ষিতেই এই সিদ্ধান্ত নেওয়া হয়েছে।
• মহারাষ্ট্র : রাজ্যে এ যাবৎ একদিনেই সর্বাধিক ৮ হাজার ৩০৮ জনের নতুন করে করোনায় আক্রান্তের খবর মেলায় শুক্রবার সংক্রমিত ব্যক্তির সংখ্যা বেড়ে ২ লক্ষ ৯২ হাজার ছাড়িয়েছে। এ নিয়ে পরপর তিন বার একদিনেই আক্রান্তের সংখ্যা ৮ হাজার ছাড়ালো। রাজ্যে গতকাল ২৫৮ জনের মৃত্যু হওয়ায় করোনায় মৃতের সংখ্যা হয়েছে ১১ হাজার ৪৫২।
• গুজরাট : রাজ্যে গতকাল প্রায় ৯৫০ জনের সংক্রমণের খবর মেলায় করোনায় আক্রান্তের সংখ্যা বেড়ে হয়েছে ৪৬ হাজার ৪৪৯। গত ২৪ ঘন্টায় ১২ হাজার ৮০০টি নমুনা সংগ্রহ করা হয়েছে।
• রাজস্থান : রাজ্যে করোনা থেকে সুস্থ হওয়ার সংখ্যা ২০ হাজার ছাড়িয়েছে। গতকাল পর্যন্ত আক্রান্তের সংখ্যা ২৭ হাজার ৭৮৬। মৃত্যু হয়েছে ৫৪৬ জনের।
• ছত্তিশগড় : প্রকাশ্য-স্থানে থুথু ফেললে, হোম কোয়ারেন্টাইন বিধি লঙ্ঘন করলে এবং সামাজিক দূরত্ব মেনে না চললে ১০০-১০০০ টাকা পর্যন্ত জরিমানা আরোপ করা হবে। বাণিজ্যিক প্রতিষ্ঠান ও দোকানগুলিতে সামাজিক দূরত্ববিধি লঙ্ঘিত হলে ২০০ টাকা জরিমানা করা হবে। বর্তমানে রাজ্যে নিশ্চিতভাবে করোনায় আক্রান্তের সংখ্যা ১ হাজার ৪২৯।
• কেরল : রাজ্যের স্বাস্থ্য মন্ত্রী জানিয়েছেন, নতুন করে কোভিড-১৯ সংক্রমণের প্রেক্ষিতে রাজ্য সরকার সংক্রমণ প্রতিরোধে প্রয়োজনীয় সবরকম পদক্ষেপ গ্রহণ করেছে। বেসরকারি হাসপাতালগুলির সঙ্গে আলোচনা করে নমুনা পরীক্ষা ও চিকিৎসা খরচ বেঁধে দেওয়া হয়েছে। এদিকে তিরুবনন্তপুরমে সমগ্র উপকূলবর্তী এলাকায় আজ থেকে লকডাউন কার্যকর হয়েছে। রাজ্যে করোনায় আক্রান্তের সংখ্যা ১১ হাজার ৬৬। বর্তমানে ৬ হাজার ২৯ জনের চিকিৎসা চলছে।
• তামিলনাডু : পন্ডিচেরীতে করোনায় মৃতের সংখ্যা বেড়ে হয়েছে ২৮। বর্তমানে ৮০৪ জন রোগীর চিকিৎসা চলছে। এদিকে তামিলনাডুতে গতকাল আরও ৭৯ জনের মৃত্যুর খবর মেলায় করোনায় মৃতের সংখ্যা বেড়ে হয়েছে ২ হাজার ৩১৫। রাজ্যে আক্রান্তের সংখ্যা ১ লক্ষ ৬১ হাজার। নিশ্চিতভাবে করোনায় আক্রান্ত হয়েছেন ৪৭ হাজার ৭৮২ জন।
• কর্ণাটক : ব্যাঙ্গালোর ও অন্যান্য জেলায় কোভিড-১৯ সংক্রমণের ঘটনা বৃদ্ধি পাওয়ায় রাজ্যের স্বাস্থ্য ও পরিবার কল্যাণ কমিশনার হাসপাতালগুলিতে রোগী শয্যার পূর্ণ সদ্ব্যবহারের ব্যাপারে নির্দেশিকা জারি করেছে। এদিকে হাইকোর্ট কোভিড-১৯ সংক্রান্ত স্বাস্থ্যবিধি লঙ্ঘনের দায়ে অভিযুক্ত রাজনৈতিক নেতৃবৃন্দ ও অন্যান্যদের বিরুদ্ধে রাজ্য সরকারকে অবিলম্বে কঠোর পদক্ষেপ গ্রহণের নির্দেশ দিয়েছে। রাজ্যে করোনায় আক্রান্তের সংখ্যা ৫৫ হাজারেরও বেশি। নিশ্চিতভাবে করোনায় আক্রান্ত হয়েছেন ৩৩ হাজার ২০৫ জন। এখনও পর্যন্ত মৃত্যু হয়েছে ১ হাজার ১৪৭ জনের।
• অন্ধ্রপ্রদেশ : রাজ্যে কোভিড-১৯ আক্রান্তের ঘটনা গত এক সপ্তাহে ৯ শতাংশ হারে বেড়েছে। গত ৬ই জুলাই থেকে দৈনিক ১ হাজার জনের সংক্রমণের এবং ২ হাজার জন ব্যক্তির নিশ্চিত আক্রান্ত হওয়ার প্রমাণ মিলেছে গত তিন দিনে। এদিকে রাজ্যে গত ২৪ ঘন্টায় আরও ৫২ জনের মৃত্যু হয়েছে। এর ফলে, রাজ্যে করোনায় মৃতের সংখ্যা ৫৮৬। আক্রান্তের সংখ্যা ৪৪ হাজার ৬০০-রও বেশি। সুস্থ হয়েছেন ২১ হাজার ৭৬৩ জন।
• তেলেঙ্গানা : রাজ্য সরকার নমুনা পরীক্ষার হার আরও বাড়াতে চলেছে। আগামী কয়েক দিনে র্যা পিড অ্যান্টিজেন কিট ব্যবহার করে ৫ লক্ষ নমুনা পরীক্ষার লক্ষ্যমাত্রা স্থির হয়েছে। রাজ্যের মুখ্যমন্ত্রী কোভিড-১৯ আপৎকালীন তহবিলে ১০০ কোটি টাকা বরাদ্দ করেছে। এদিকে রাজ্যে গতকাল আরও ৭ জনের করোনায় মৃত্যু হয়েছে। আক্রান্তের সংখ্যা বেড়ে হয়েছে ৪২ হাজার ৪৯৬। মৃত্যু হয়েছে ৪০৩ জনের। সুস্থ হয়েছেন ২৮ হাজার ৭০৫ জন।
• অরুণাচল প্রদেশ : রাজ্যে এখনও পর্যন্ত ১৬ হাজারেরও বেশি ব্যক্তি বাইরে থেকে ফিরেছেন। কোভিড-১৯ পরীক্ষার জন্য ৩৫ হাজারেরও বেশি নমুনা সংগ্রহ করা হয়েছে। রাজ্যের স্বাস্থ্য মন্ত্রী জানিয়েছেন, কোভিড-১৯ চিকিৎসার জন্য অত্যাবশ্যক জীবনদায়ী ড্রাগ সংগ্রহ করা হচ্ছে এবং ২০টি নতুন অ্যাম্বুলেন্স ক্রয় করা হয়েছে।
• আসাম : কোভিড-১৯ আক্রান্ত ১০ জন মহিলা ৪ জন কন্যাশিশু এবং ৬ জন শিশুপুত্রের জন্ম দিয়েছেন। রাজ্যের স্বাস্থ্য মন্ত্রী ট্যুইটে একথা জানিয়েছেন।
• মণিপুর : রাজ্যে আরআইএমএস প্রতিষ্ঠানের সাইকোলজি ও বায়োকেমিস্ট্রি বিভাগ বন্ধ করে দেওয়া হয়েছে। স্নাতকোত্তর বিভাগের চূড়ান্ত বর্ষের ১ জন চিকিৎসকের নমুনা পরীক্ষায় কোভিড-১৯ এর প্রমাণ মেলায় এই সিদ্ধান্ত নেওয়া হয়েছে।
• মিজোরাম : রাজ্যে আজ আরও ১ জন রোগী সুস্থ হয়েছেন। করোনায় আক্রান্তের সংখ্যা ২৮২। নিশ্চিতভাবে করোনায় আক্রান্ত হয়েছেন ১২১ জন এবং সুস্থ হয়েছেন ১৬১ জন।
• নাগাল্যান্ড : রাজ্যে আরও ২২ জনের নমুনা পরীক্ষায় করোনার উপস্থিতির প্রমাণ মিলেছে। এর ফলে, আক্রান্তের সংখ্যা বেড়ে হয়েছে ৯৭৮। নিশ্চিতভাবে করোনায় আক্রান্তের সংখ্যা ৫৭৩ এবং সুস্থ হয়েছেন ৪০৫ জন।
• সিকিম : রাজ্যের মুখ্যমন্ত্রী সিকিম পূর্ব জেলার রঙ্গলি ও প্যাকইয়ং মহকুমায় কোভিড-১৯ এ আক্রান্তের সংখ্যা সম্প্রতি বৃদ্ধি পাওয়ার ফলে আজ সম্মান ভবনে বিষয়টি নিয়ে আধিকারিকদের সঙ্গে পর্যালোচনা বৈঠকে বসেন।
CG/BD/SB
(